”Marș pentru viață”. Mai bine marș și citește Constituția pe care vrei să o schimbi

”Marș pentru viață”. Mai bine marș și citește Constituția pe care vrei să o schimbi

În Piatra-Neamț am avut din nou o manifestare destul de ipocrită intitulată sugestiv ”Marșul pentru viață”. Manifestarea are ca scop principal conservarea ”familiei tradiționale și a valorilor acesteia, care sunt temelia unei societăți solide și sănătoase.”

Din start este o aberație, deoarece temelia este educația, nu familia. Fară educație nu poti decât să îți bați joc de famillie. Iar fără o educație minimă, te trece într-o zi mersul la ”Marșul pentru viață” și te apuci de fluturat un steag care nu există, cu stemă în mijloc, luat de prin bazar, fără să stii că steagul țării unde vrei tu sa faci legi pentru familie nu are nicio stemă pe el.

Nu despre demersul sincer al unor oameni care cred în familia tradițională este vorba, ci despre ipocrizia de a te aduna într-un grup cu scopul declarat de a schimba Constituția unei țări la care nici măcar nu știi cum arată drapelul oficial.

Oameni buni, înainte de a vă aduna și mărșălui să schimbați Constituția României, puneți mâna să o citiți măcar o dată. E bine cu familia tradițională. Majoritatea vor schimbarea Constituției în acest sens, dar dreptul să o ceara îl au doar cei care au bunul simț să citească Constituța pe care o vor schimbată.

ARTICOLUL 12 din Constituția României

(1) Drapelul României este tricolor; culorile sunt aşezate vertical, în ordinea următoare începând de la lance: albastru, galben, roşu.